କରୋନା ଭାଇରସ୍ ଦ୍ୱାରା ଗୁରୁତର ଭାବେ ସଂକ୍ରମିତ ହୋଇଥିବା ରୋଗୀମାନଙ୍କ ଚିକିତ୍ସା ପାଇଁ ଆବଶ୍ୟକ ପଡୁଥିବା ଏହି ବ୍ୟୟବହୁଳ ଏକମୋ ସେବା ଯୋଗାଇଦେବାକୁ ତାଲିମପ୍ରାପ୍ତ ମାନବ ସମ୍ବଳ ମଧ୍ୟ ପ୍ରସ୍ତୁତ ହୋଇ ରହିଛନ୍ତି ।
ରାଜ୍ୟକୁ ନଅଟି ଏକମୋ ମେସିନ୍ ଆସିଛି ।
Share this:
ଭୁବନେଶ୍ୱରଃ କରୋନା ଭାଇରସ୍ ସଂକ୍ରମଣର ଦ୍ବିତୀୟ ଲହର ସମୟରେ ଜରୁରୀ ହୋଇପଡି଼ଥିବା ଏକମୋ ମେସିନ୍ ସ୍ଥାପନ ନେଇ ସରକାର ଅଣ୍ଟା ଭିଡ଼ିଛନ୍ତି । ଗୁରୁତର ଭାବେ ସଂକ୍ରମିତ ରୋଗୀମାନଙ୍କ ଚିକିତ୍ସା ପାଇଁ ଏହି ବ୍ୟୟବହୁଳ ମେସିନ୍ ଆବଶ୍ୟକ ହେଉଥିବାରୁ ସେମାନଙ୍କ ମଧ୍ୟରୁ ଅଧିକାଂଶଙ୍କୁ ଏ ପର୍ଯ୍ୟନ୍ତ ଅନ୍ୟ ରାଜ୍ୟକୁ ସ୍ଥାନାନ୍ତର କରାଯାଉଥିଲା । ହେଲେ ଅଗଷ୍ଟ ୧୫ ତାରିଖରୁ ଓଡ଼ିଶାରେ ଏକମୋ ମେସିନ୍ ଦ୍ୱାରା ଚିକିତ୍ସା ସେବା ଆରମ୍ଭ ହେବାକୁ ଯାଉଥିବାରୁ ଆଉ ରୋଗୀମାନଙ୍କୁ ବାହାର ରାଜ୍ୟକୁ ଯିବାକୁ ପଡ଼ିବ ନାହିଁ ।
ଓଡ଼ିଶାର ବିଭିନ୍ନ ହସପିଟାଲରେ ପ୍ରଥମ ପର୍ଯ୍ୟାୟରେ ନଅଟି ଏକମୋ ମେସିନ୍ ସ୍ଥାପନ କରାଯିବା ସହ ମାନବ ସମ୍ବଳ ନିଯୁକ୍ତି ବି ସରିଛି । ଏହି ନଅଟି ମେସିନ୍ ପୃଥକ ପୃଥକ ଭାବେ ବ୍ୟବହାର କରାଯିବ । କୋଭିଡରେ ସଂକ୍ରମିତ ବ୍ୟକ୍ତିଙ୍କ ଚିକିତ୍ସା ପାଇଁ ତିନିଟି ମେସିନ୍ ରଖାଯାଇଥିବା ବେଳେ କୋଭିଡ୍ ପରବର୍ତ୍ତୀ ଅବସ୍ଥାରେ ମେସିନ୍ ଆବଶ୍ୟକ ପଡ଼ୁଥିବାରୁ ବାକି ଛଅଟି ମେସିନ୍ ରଖାଯାଇଛି ।
ରାଜ୍ୟରେ ଦୈନିକ ସଂକ୍ରମଣ ଲାଗତାର ଭାବେ ହ୍ରାସ ପାଇବା ସହ ଆକ୍ଟିଭ୍ କେସ୍ କମିବା ଆଶ୍ୱସ୍ତି ଆଣିଛି । ଦିତୀୟ ଲହର ନିୟନ୍ତ୍ରଣକୁ ଆସୁଥିବା ବେଳେ ସମ୍ଭାବ୍ୟ ତୃତୀୟ ଲହରର ମୁକାବିଲା ପାଇଁ ପ୍ରସ୍ତୁତି କରି ରାଜ୍ୟ ସରକାର ଏହି ଏକମୋ ମେସିନଗୁଡ଼ିକୁ ଶ୍ଥାପନ କରାଇଛନ୍ତି । ଏଥି ପାଇଁ ଭିତ୍ତିଭୂମିଠୁ ଆରମ୍ଭ କରି ମାନବ ସମ୍ବଳ ବି ପ୍ରସ୍ତୁତ କରାଯାଇଛି ବୋଲି କହିଛନ୍ତି ଅଧିକାରୀମାନେ ।
"କୋଭିଡରୁ ସୁସ୍ଥ ହେବା ପରେ ବି ଅଧିକାଂଶ ରୋଗୀଙ୍କର ଏକମୋ ମୋସିନ୍ ଦ୍ୱାରା ଚିକିତ୍ସା ଆବଶ୍ୟକ ପଡ଼ୁଥିବାରୁ ନଅଟି ମେସିନ ମଧ୍ୟରୁ ଛଅଟି ସେମାନଙ୍କ ପାଇଁ ରଖାଯାଇଛି । କୋଭିଡ ସଂକ୍ରମିତ ରୋଗୀଙ୍କ ଚିକିତ୍ସା ଲାଗି ତିନିଟି ମେସିନ୍ ରଖାଯାଇଛି । କୋଭିଡରୁ ସୁସ୍ଥ ହୋଇଥିବା ରୋଗୀଙ୍କ ପରବର୍ତ୍ତୀ ଚିକିତ୍ସା ପାଇଁ ଅଧିକ ଏକମୋ ମେସିନର ଆବଶ୍ୟକତା ପଡୁଥିବାରୁ ସେଭଳି ରୋଗୀଙ୍କ ପାଇଁ ଏକ ବଡ଼ ୟୁନିଟ୍ କରାଯିବ । ସବୁ ଯାକ ମେସିନ୍ ଇନଷ୍ଟଲ ହୋଇ ସାରିଛି । ପ୍ରସ୍ତୁତିକରଣ ପ୍ରାୟ ଶେଷ ହୋଇଛି। ଏଥି ପାଇଁ ଆବଶ୍ୟକ ମାନବ ସମ୍ବଳ ବି ନିଯୁକ୍ତି ସରିଛି," କହିଛନ୍ତି ଡି.ଏମ୍.ଇ.ଟି. ଡଃ ସି.ବି.କେ. ମହାନ୍ତି କହିଛନ୍ତି । ଏକମୋ ମେସିନ୍ ଚଳାଇବା ପାଇଁ ଗୋଟିଏ ବ୍ୟାଚ୍ କୋଲକାତାରୁ ଟ୍ରେନିଂ ନେଇ ଫେରିଥିବା ବେଳେ ଆଉ ଗୋଟିଏ ଟିମ୍ ଖୁବ୍ ଶୀଘ୍ର କୋଲକାତା ଯିବ ବୋଲି ସେ କହିଛନ୍ତି ।
"କେରଳରେ କରୋନା ସଂକ୍ରମଣ ବଢି଼ଥିଲେ ବି ଓଡ଼ିଶାର ଆଗାମୀ ସ୍ଥିତିକୁ ନେଇ ଆତଙ୍କିତ ହେବାର ନାହିଁ ବୋଲି କହିଛନ୍ତି ଡଃ ମିଶ୍ର । ଆଗାମୀ ଛଅ ମାସକୁ ଦୃଷ୍ଟିରେ ରଖି ବ୍ୟବସ୍ଥା କରାଯାଉଥିବା ବେଳେ ଯଦି ଛଅ ମାସରେ ସଂକ୍ରମଣ ହାର ନିୟନ୍ତ୍ରଣରେ ରହିବ ତେବେ ଆତଙ୍କିତ ହେବା ଭଳି କିଛି ନାହିଁ," କହିଛନ୍ତି ଡଃ ମିଶ୍ର ।
କରୋନା ସଂକ୍ରମଣର ଦ୍ୱିତୀୟ ଲହର ଦେଶ ସହିତ ରାଜ୍ୟରେ ଆତଙ୍କ ଖେଳାଇଥିବା ବେଳେ ତୃତୀୟ ଲହର ଏଡ଼ାଇବାକୁ କୋଭିଡ୍ ନିୟମଗୁଡ଼ିକର ଅନୁପାଳନ ଉପରେ ଗୁରୁତ୍ୱ ଦେଇଛନ୍ତି ବିଶେଷଜ୍ଞମାନେ ।
ବିବାହର ପ୍ରଥମ ରାତିରେ ପତ୍ନୀଙ୍କ ପାଖରେ ଏମିତି ସର୍ତ୍ତ ରଖିଲେ ସ୍ବାମୀ; ଜାଣନ୍ତୁ କ'ଣ?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
